امریکا د ترکیې نه په داعش هوایي بریدونه پیل کړل 
د امریکا د دفاع وزارت وایي د ترکیې د یوې پوځي اډې نه ډرون الوتکو پرواز کړی او په سوریې کې د اسلامي دولت په مرکزونو یې بریدونه کړي
د امریکا د دفاع وزارت چی امریکایي الوتکو د لومړي ځل لپاره د ترکیې له یوې هوایي اډې نه په سوریې کې د اسلامی دولت پرهدفونو بمباري کړیده. امریکایي چارواکو ددې خبرې تصدیق وکړ چی د چارشنبې په ورځ لومړۍ هوایي حمله یوې ډورن الوتکې وکړه. ددې نه وړاندې د ترکیې خارجه وزیر مولود چاووش اوغلو ویلي و چېپه سوریې کې د داعش پرخلاف د پلان شویوعملیاتو د پېل کیدو نه مخکې، د ترکیې په جنوب کی یوې هوایي اډې ته د امریکایی الوتکو راتگ سلسله د سی شنبی په ورځ پېل شوه. ښاغلي اوغلو نن وویل چې ترکیه اومتحده ایالات به د هغه په قول د اسلامي دولت د ډلی پرضد " پراخه جگړه پېل کړي" ترڅو چی په سوریه کی د میانه رو مخالفانو لپاره یوه مصؤنه سیمه جوړه شي. د ترکیې خارجه وزیر په مالیزیا کې په یوې سیمه ایزې غونډې کې د گډون په ضمن کی د متحده اېالاتو د خارجه وزیر جان کیريسرهلهملاقات وروسته خبرې کولې. دواړو په سوریه کې دروانې امنیتي وضعې په اړه خبرې وکړلې. جان کیري د روسیی دخارجه وزیر سرگي لاوزوف سره هم ملاقات وکړ. لاورف خبرېالانو ته وویل چې متحده ایالات او روسیه دواړه په عراق او سوریه کې داعش په خلاف د جنگ د شروع کولو په اړه هم نظري دي او یو له بل سره به همکاري وکړي. د ترکیې حکومت تیره میاشت متحده ایالاتو ته اجازه ورکړه چې د ائنجرلیک له هوایي اډې نه په سوریه کی د داعش پرضد دعلیاتو لپاره استفاده وکړي. خو امریکایی ماموران وایی چی د سوریی په شمال کی بی طرفه سیمه چی ١٠٠ کیلومټره به اوږده وي، د اسلامی دولت د ډلی نه د پاکولو لپاره جوړیږي،اود ترکیی د غوښتنی باوجود به د رژیم د جنگی الوتکو د پرواز ممنوعه سیمه نه وي.